
Okresný súd Poprad 26P/158/2024 8724205203 13. 06. 2025 JUDr. Dagmar Soliarová ECLI:SK:OSPP:2025:8724205203.3
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o maloleté deti A. B., nar. XX. XX. XXXX a C. B., nar. XX. XX. XXXX, obe bytom u matky, zastúpené kolíznym opatrovníkom Úradom práce, soc. vecí a rodiny Kežmarok, deti rodičov: matky D. B. E., nar. XX. XX. XXXX, trvale bytom C. F. XXX, a otca G. B., nar. XX. XX. XXXX, trvale bytom H., E. XX/XX, o zvýšenie výživného, takto rozhodol: I. S c h v a ľ u j e rodičovskú dohodu v tomto znení: M e n í sa rozsudok Okresného súdu Kežmarok sp. Zn. 1P 114/2022 - 32 zo dňa 19. 10. 2022 v časti určenia výživného tak, že toto výživné sa zo strany otca G. B. z v y š u j e u mal. A. zo sumy 120,eur mesačne na sumu 150,- eur mesačne a u mal. C. zo sumy 80,- eur mesačne na sumu 120,- eur mesačne počnúc dňom 01. 06. 2025, ktoré výživné je splatné vždy do 15. dňa v mesiaci k rukám matky. II. V prevyšujúcej časti súd konanie z a s t a v u j e. III. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Podľa § 44 CMP, rozsudky o výživnom sú vykonateľné doručením.

